
kijetesantakalu o! 

toki nasa 


jan pali 


toki tawa jan pi lipu 
tenpo: jan Alonola 
tan jan Sonatan 


jan Alonola o toki! sina pali eseme 
tawa lipu tenpo? 


mi pali e sitelen mute, e toki mute, e 
lipu "liputenpo.org", e lukin pi lipu ten- 
po. ni li ijo mute. tenpo mute la, kin la, 
mi o ante etoki, e sitelen. 


pali pi lipu tenpo la ijo seme li pona 
mute? 


mi sitelen la, ni li pona tawa mi! mi wile 
sitelen e toki, e sitelen! toki la, mi wile 
pana e sona mi tawa jan ale. sitelen 
la, mi wile pali e sitelen pi pona lukin! 
mi pali kin e lukin pi lipu tenpo. ni li 
pona kin! taso, ni li pali mute! mi o ke- 
peken e wawa mute tawa ni. taso, mi 
pali e lipu tenpo lon la, mi pilin pona. 


ijo seme li ken pona kin e lipu tenpo? 


mi wile e ni: lipu tenpo li jo e lipu mute 
mute! mi mute o jo e jan pali mute! n, 
kin la, mi wile e lipu tenpo lon. mi wile 
jo e lipu tenpo lon luka mi! 


sina toki e toki ante seme tan seme? 


mi toki e toki Tosi tan ni: mi lon ma 
Tosi. mi la, toki Tosi li pona mute! mi 
toki e toki Posuka tan ni: mama mi en 
mama mama mi li toki e toki Posuka. 
taso, mi toki kin e toki Selonka. kulupu 
mama mi li toki e toki Selonka, e toki 
Posuka. toki tu ni li sama mute. a, mi 
toki kin e toki Inli, tan ni: mi kama sona 
ona lon tomo sona. mi toki pi pona lili 
lili e toki Kanse tan tomo sona. mi toki 
e toki ma. ni li pona tawa mi! “o konta 
wa e toki ma” (o kama sona e toki ma). 
pini la, mi toki e toki pona. ona li pona 
mute! 


sina pali e seme tawa pilin pona? 


mi pali e ijo mute tawa pilin pona mi. 
mi kalama e ilo kalama pi linja tu tu. 
mi kama sona e sona toki! mi (en jan 
ante) li pali e toki ma, ni li musi! mi jo 
e ma Alonola lon lipu Jutu! mi pali e 
sitelen tawa mute! a, mi kin wile pali e 
kalama musi, taso mi ken ala pali e ni 
aaa. mi jo e soweli, e akesi, e kala, e 
pipi. ona li pona kin! mi pali e ijo pona 
tawa ona. 


tenpo seme en nasin seme la sina 
kama sona e toki pona? 


mi sona ala a! tenpo sike wan pini la, 
mi kama sona e ni: toki pona li lon. mi 
sona ala e nasin. ni la, mi en meli mi 
li kama sona e toki pona! mi ilo e toki 
sona pi jan Pije. lipu ona li pona mute! 
lipu ni li lipu pi tenpo mute, taso ona li 
pona kin! 


nasin seme la sina kama jo e nimi Alo- 
nola lon toki pona? 


mi pali e ma Alonola lon ma Jutu. mi 
ilo e nimi Alonola tan ni: mi wile ala ilo 
e nimi ni: „Argon“. mi wile ala e ni: jan 
li sona e ni: mi jan pi ma Alonola. taso, 
tenpo ni la, mi wile e ni: jan li sona e ni: 
mi jan pi ma Alonola. tan ni la, nimi mi 
li jan Alonola. kin la, toki pona la, nimi 
Akon (Argon) li ike lili tawa mi. nimi 
Akon li tan toki Elena. toki Elena la, 
jan Akon li jan ni: ona li wile pali mute! 
taso, tenpo ni la, musi la, mi pali mute! 


o pilin e ni: jan wan pi wile sina li kama 
sona e toki pona. jan seme o kama 
sona? 


n, mi wile e ni: jan mute li kama sona 

e toki pona. ni la, mi wile e jan pi ten- 
po pini mute! toki pona li pona tawa 
nasin pona (Taoism). taso, jan pi na- 
sin pona li sona e nasin pona. mi wile 
pana e nasin pona tawa jan ni: ona li 
jo ala e nasin pona. mi jan Tosi. ni la, 
mi wile pana e sona pi toki pona tawa 
jan Wilen nanpa tu (Wilhelm II.). ona o 
ante e nasin ona tawa nasin pona! ken 
la, toki pona li ken pini e utala Elopa. 


kama la sina wile pali e seme lon toki 
pona? 


mi wile pali e ijo mute. mi wile pali e 
kalama musi! kin la, mi wile pali e lipu 


tan jan Ke Tami 


lipu tenpo nanpa suno la, tenpo musi 
li kama. nimi pi tenpo musi ni li suno 
pi toki pona. ona li tan ni: toki pona 
li lon tenpo sike luka luka luka luka. 
jan mute li kama, li musi lon ma pona 
pi toki pona lon ilo Siko (Discord), li 
lukin lon ilo Jutu (Youtube), li lukin lon 
ilo Tuwisi (Twitch). mi lon kin. mi wile 
lukin e mute la, mi lape lili taso. 


sona 
jan mute li sona e ijo, li pana e sona 
ona. 

jan Sate li pali e ilo nanpa. jan ante 
li ken esun e lili pi ilo ni la, ona kin li 
ken pali e ilo nanpa kepeken sona pi 
jan Sate. 

jan Lakuse li sona kepeken luka pona, 
li pana e toki pi luka pona, li pana e 
nasin pi toki pona. ona li toki e tenpo 
pini kin pi ma Kanse. tenpo pini ni la, 
ante mute li kama lon ma Kanse tan 
ante pi nasin lawa ona. 

jan Alonola li toki e ijo sin tan ma ale: 


3 


— gen 


sin. lipu ni li lipu kalama. sina ken kute 
e kalama musi, e sona sin lon tenpo 
ale lon lipu ni! mi wile pali e lipu sitel- 
en! mi olin e lipu Aselike (Asterix). mi 
wile pali e lipu pi sama ona. mi wile 
pali e sitelen tawa mute kepeken toki 
pona. ken la, mi pali e sitelen tawa ke- 
peken lon lon, kepeken ala ilo nanpa 
mi! mi jo e pilin mute. o awen, jan ale 
o! mi wile pana e ijo mute tawa sina, 
o lukin! 


pini la, mi tawa! o tawa pona! o awen 
pona! o lukin pona e toki ante! 

mi wile e ni: lipu tenpo li pona tawa 
sina! 


J 3 o awen pona! 
suno pi toki pona 


tenpo pi utala musi Olinpija (Olympic) 
li lon. kulupu lawa pi ma Oselija li toki 
e pona ona. nasin tawa li ken wawa e 
ilo. kulupu soweli pi ken moli li kama 
awen. 

mi kin li pali e ijo, li toki e toki Inota. 
ken la, toki Inota li toki pali, li open e 
toki pali lon tenpo. 


sona pi toki pona 

toki pona li pona mute tawa jan la, jan 
li ken toki mute e ona. 

jan Telakoman li toki e sona pi nasin 
toki. nasin ni la, jan pi sona toki li ken 
lili e toki suli ale tawa nimi lili, li ken 
toki e ijo ale kepeken nimi ni pi mute 
ale. taso ni li wile e pali mute e lawa 
mute. jan Telakoman li pilin e ni suli: 
ken la, toki pona li toki pi nasin ni. 
ona li toki e ni ante kin: jan li wile ante 
e toki tan toki suli tawa toki pona la, 
nasin seme li pona? ni la, mi ale li 
lukin e sitelen olin mute pi mije Lome- 
jo pi meli Julija. kon li suli tawa toki la, 


nimi taso li pona ala tawa pali pi ante 
toki, li wile e kon pona ona kin. 

lipu ku' la, jan Wakon Sasilani (Vacon 
Sartirani) li sitelen e musi. ona li toki 
e nasin pi pali sitelen, li pana e sitel- 
en ni tawa lukin. ona li sitelen e musi 
ante kin kepeken sitelen sitelen. nimi 
pi musi ni li Nasin Nasa, li kule pona. 
jan Lakuse li lukin e sona pi toki pona 
tan sitelen pi jan Misali, li wile pona 
anu namako e sona ni. ona li pana e 
nasin toki pi toki pona kepeken sona 
pi jan Misali. sona pi jan Misali li open 
e toki pona. sona pi jan Lakuse li awen 
e toki pona. 

jan Alonola li toki e ijo sin pi toki pona 
sama ijo sin pi ma ale. ona li toki e ku, 
e suno pi toki pona, e lipu tenpo, e lipu 
Wikipesija, e nasin sitelen pi sitelen 
pona. kin la, ona en mi li toki e nasin 
nanpa mute pi toki pona. 

ni li sona ale ala, taso jan li wile sona e 
ijo ante la, jan Sonja li kute e wile jan, 
li pana e toki ona tawa ni. ona li toki 
e tenpo pi toki pona, e pilin pona ona 
tawa toki pona. toki ona la, toki pona o 
lawa ala e ma ale, taso jan ma li wile 
e toki pona la, jan li ken kepeken. toki 
ona la, nasin mute pi toki pona li lon, 
li pona. 

musi li kama lon kulupu tan ni: jan 
Sonja li kepeken nimi sin a! 


musi kalama 

jan li toki ala la, musi kalama mute li 
lon. taso jan musi li pana e tenpo ona 
kin, li toki e musi ona, li kalama e musi 
ona, li pana e sin. 

jan Pensa li kalama e musi ni: ona li 
toki pona e musi tan toki ante. tenpo 
wan la, ona li kalama e musi kepeken 
toki ante mute a! 

kala pona li pona tawa toki pona tan 


1 ku li lipu sin tan jan Sonja 


ni: ona li pali e musi kalama suwi. ka- 
lama ona li pona. 

jan Usawi kin li pona e kute mi kepek- 
en musi kalama pi toki pona. musi ona 
li wawa a, li kepeken nimi wawa pi toki 
pona, li toki e pilin. ona li pali e musi 
sin la, ona li pana e ni, li musi e kulupu 
tan ni. 

jan mute li sona e jan Misali tan sitelen 
tawa ona pi toki pali. taso ona li pali e 
musi kalama kin. suno pi toki pona la, 


% e 


ona li pali e musi sin kepeken nimi ale 
pi toki pona. musi mute a. 


musi kulupu 

jan mute li lon suno pi toki pona la, 
ona li ken musi e musi sama lon tenpo 
sama. 

jan Mali li pana e nasin pali tawa toki 
musi la, kulupu li pali e toki musi sin. 
pona li lon tan ni. 

jan Epen li toki e sona ona tan kulu- 
pu mute pi toki pona la, kulupu li toki 
tawa ona. jan Epen li lon kulupu Anku 
(Korean) pi toki pona. kulupu ni li wile 
kepeken nasin pu, li wile ala e ante 
mute. ni la, ku li seme tawa ona? jan 
mute li pana e toki. 

jan mute li sona e musi Manka (Mine- 
craft). ona la, jan li ken lupa e nena, 
li ken alasa e kiwen mani lon insa, li 
ken moli e kon ike. taso ona li kepeken 
ala toki pona lon tenpo ni. taso kulu- 

pu li pana e toki pona tawa musi ni a 
la, sina ken musi e ona kepeken toki 
pona lon suno pi toki pona, lon tenpo 
kama lili kin. 

musi kulupu ante li lon kin. 


musi ante 

musi ante mute li lon kin! mi sona ala 
e musi ale. taso mi wile toki e musi ni 
kin: 

jan Sotan li jan musi wawa. sina sona 
ala eni la, o kute e toki musi ona. ten- 
po lili la, ona li toki musi kepeken nimi 
mute, li toki, li toki, li toki, li wawa e 
kute mi kepeken toki pona. 

nimi seme pi toki pona li pona nanpa 
wan? mi wile sona e ni la, mi pali e ilo. 
ilo ni la jan li ken pana e wile ona pi 
nimi nanpa wan. ike la, ilo mi li pakala. 
mi pali e ilo sin la, jan li pana sin e wile. 


li pona 
tan jan Kapesi Pake 


[sina ken toki e nimi "sutopatikuna" 
sama ni: "sutopasikuna"] 


nimi soweli li pona tawa mi. sina pil- 
in sama anu seme? sina sona e nimi 
“akesi” e nimi “pipi” e nimi “waso” e 
nimi “kala.” taso nimi soweli sin li lon. 


o lukin e nimi “sutopatikuna.” nimi ni 
en nimi “kijetesantakalu” li kama lon 
tenpo sike sama. nimi “sutopatikuna” li 
tan jan Alesante Pasi [Alexandre Bau- 
dry]. toki Inli la, nimi “sutopatikuna” li 
“platypus.” nimi “sutopatikuna” en nimi 
“kijetesantakalu” li musi taso. taso, jan 
lili li kepeken ona sama nimi ilo. 


nimi “sutopatikuna” li nasa tawa jan lili 
tan ijo tu. nanpa wan la, nimi sin ali li 
ike tawa jan pi pu taso. nanpa tu la, 
1 kijetesantakalu li soweli 

ni la, nimi "suwi" li kama nimi nanpa 
wan a! 

kala Asi en kulupu li pali e musi nasa 
ni: tenpo la, nasin toki ale li kama ante. 
ni la, toki pona li kama ante sama 
seme? kala Asi li pana e nasin wan. ni 
li sama ni: "lla3abepjiñiwan pjimmuĉa 
la jañamman pjila'a l'iwan" ni li tan toki 
pona ni: "lon tenpo pini wan pi mute 
la en jan pan pi mute li wan" ni li ante 
mute a! 


suno pi toki pona li tenpo pona a 


suno pi toki pona li pona suli a tawa 
mi. ijo pona mute li lon. mi wile e ni: 
suno pi toki pona li kama lon tenpo 
sike ante kin. 


ijo mute ante li lon kin. sina kin li wile 
lukin la, sitelen tawa pi musi ale li lon 


EN ee. ilo Jutu. 
nimi “sutopatikuna”* ji 


nimi “sutopatikuna” li jo e kalama /ti/. 
kalama ni li pona ala tawa nasin kala- 
ma pi lipu pu. 


nimi “sutopatikuna” li kama lon tenpo 
pi pini mute, taso kulupu pi toki pona 
li kama sona e ona lon tenpo ni taso 
[2020]. tan ni la, sina o kepeken ona 
anu seme? ni li pilin sina. mi toki e nimi 
“sutopatikuna” tan ni: mi olin e sutopa- 
tikuna. kin la, lipu ku la, nimi “sutopa- 
tikuna” li lon a! ni li pona suli tawa mi. 


nimi pi jan kule 
tan jan Kapesi Pake 


kulupu pi toki pona li jo e jan pi kon 
olin mute. mije pi olin mije li lon. meli 
pi olin meli li lon kin. jan ni li jo e nimi pi 
kon olin ona. ona li nimi “mijomi” (tan 
“mije olin mije”) li nimi “melome” (tan 
nimi “meli olin meli”). taso, nimi ni li pu 
ala li ku ala. 


kulupu pi toki pona li jo kin e jan pi olin 
meli pi olin mije, taso jan ni li jo ala e 
nimi pi kon olin ona. ni li ike ala ike? 
ken la, nimi pu en nimi ku li suli. nimi 
pi pu ala en nimi pi ku ala li suli ala. 
taso, nimi pi kon olin li pu ala li ku ala 
tan seme? 


kulupu nimi li sama nimi wan tawa kon 
olin la, ken la, jan kule mute li wile ala 
kepeken nimi sin ni. taso, jan kule li 
jo e jan ante kin. jan li ken mije li ken 
meli. tan ni la, jan li ken tonsi kin. jan 
tonsi li mije ala li meli ala, anu ona li 
mije tawa meli anu meli tawa mije. 
nimi “tonsi” li pu ala, taso ona li ku. 


nimi “tonsi” li ku, taso nimi ante pi jan 
kule li ku ala tan seme? mi sona ala. 
ken la, ona li nasa lili. nasin pi nimi 
mute li pona tawa mi. tan ni la, jan li 
wile kepeken nimi “tonsi” la, ni li pona 
tawa mi. suli la, mi pilin kin e ni: nimi pi 
mije pi olin mije en nimi pi meli pi olin 


meli li lon la, nimi pi jan pi olin meli pi 
olin mije o lon. 

waleja' la, jan pi toki pona li ken kepek- 
en nimi “jan kule” sama nimi “LGBT” 
lon toki Inli. tenpo ni la, jan wan li pali 
e nimi sin tan ni: ona li sama nimi “jan 
kule.” ona li nimi “kese.” jan lili li ke- 
peken nimi “kese,” taso nimi “kese” li 
nimi ilo tawa ona. 


pini la, ni li kon olin sin tu. jan mute li 
pilin e ni: jan ali li wile e olin tan jan 
ante. taso, jan pi nanpa lili li wile ala 
e olin ni. ona li jan pi wile olin ala. ken 
la, ona li pilin pona tawa olin tan jan 
ante, taso ona li jo ala e olin ni. kin la, 
jan mute li pilin e ni: jan ali li jo e wile 
unpa. taso, jan pi nanpa lili li jo ala e 
wile ni. ona li jan pi wile unpa ala. ken 
la, ona li unpa. ken la, ona li pilin pona 
tawa nasin unpa. taso, ona li wile ala e 
unpa. kon olin tu ni o jo e nimi sin? mi 
sona ala. ken la, jan li pali e ona. 


jan pi lili mute li toki e ni: jan pi wile olin 
ala en jan pi wile unpa ala li jan kule 
ala. ni li lon ala lon? mi pilin sama ala. 
kon olin ona li nasa tawa kulupu suli. 
jan mute pi kulupu suli li pilin ike tawa 
ona. taso, pilin ni li suli ala. kon pi jan 
ali li pona. 


1 nimi “waleja” li sama nimi “sona suli” 

toki sama pi toki 
pona - nanpa tu 


tan jan Kapesi Pake 


jan mute li sona li olin e toki pona. sina 
en mi li jan tu ni. tan ni la, pini sona la, 
jan pi nanpa lili li wile ante e toki pona. 


toki pona li jo e toki sama mute. ona 
ali li kama tan pali pi jan Sonja, taso 
ona li jo e nasin ante e kon ante. tenpo 
pini la, mi pana e sona pi toki Pon Wen 
(Bon Wen). taso toki sin mute pi toki 
pona li lon. tenpo ni la, mi pana e sona 
pi toki sin tu. 


tenpo pini la, mi toki e ni: toki Pon 
Wen li toki sama nanpa wan. taso ni 
li powe li pakala mi. nanpa wan li Toki 
IO (sama “toki nanpa” lon toki pona). 
sona pi toki ni li open lon toki Kanse, 
taso sona lon toki Inli li lon kin. ona li 
kama jo e kon tan toki tu ni: toki pona 
en toki Kosa (Glosa). 


Toki lO li tan jan Tani Makon. ona li pali 
e toki ni lon tenpo sike nanpa luka pi 
toki pona. toki pona la, nimi pi Toki IO 
li nanpa lili (110). kin la, ona li kepeken 
kalama luka wan taso. selo nimi li ante 
kin. kalama sama /o/ anu /i/ li ken lon 
poka. 


Toki lO li nasin e kon nanpa. ona li ken 
toki e nanpa suli. ona li kepeken nan- 
pa nasin sama nimi “Binary” lon toki 
Inli. nimi ‘wan’ li “i” lon Toki 10. nimi 
‘tu’ li “oi.” nimi ‘ante’ li “iki.” nimi jo” li 
7 


“zozo.” mi pilin e ni: Toki lO la, nimi 
nanpa li wawa, taso nimi ante li wawa 
ala. jan pali pi Toki lO li toki e ni: “mi 
wile pona ala e toki pona. pona pi toki 
pona la, Toki IO li ike.” 


sina sona e toki sama tu lon tenpo ni: 
Pon Wen en Toki 10. o kama sona e 
toki sama nanpa tu wan: "toki pona 
epansa". nasin nimi ona li sama toki 
pona, taso ona li kepeken nimi sin. 
"toki pona epansa" li tan jan Pite 
Janseke. ona li pali e toki ni lon tenpo 
sike nanpa luka wan pi toki pona. 


ona li kepeken nimi lili pi pu ala: ape- 
ja, kipisi, leko, majuna, monsuta, pata. 
kin la, ona li kepeken nimi ante kin. pu 
la, ona li lon tenpo kama. nimi tenpo 
li ‘sekonto’ li ‘minuta’ li ‘sa.’ toki Inli la, 
nimi ‘sekonto’ li “second”; nimi ‘minu- 
ta’ li “minute”; nimi ‘sa’ li “hour.” ona li 
kepeken nimi ni kin: nimi ‘inpo’ (sama 
nimi “sona”), nimi ‘puku’ (sama nimi 
“ipu”), nimi 'uniwesita (sama nimi 
“tomo sona”). 


nimi nanpa li ‘kento’ li ‘mila’ li luka en 
noka. toki Inli la, nimi ‘kento’ li “one 
hundred”; nimi ‘mila’ li “one thousand”; 
nimi luka en noka” li ‘twenty’. jan pali 
pi "toki pona epansa" li toki e ni: “tenpo 
sike 2007 la, kulupu ISO li pana ala e 
nimi ISO (ISO-639-3) tawa toki pona. 
ken la, ni li kama tan ni: toki pona li jo 
e nimi nanpa lili. ni la, mi wile e nimi 
nanpa sin tawa toki pona.” 


toki sama ante li wile ala ante e toki 
pona, taso "toki pona epansa" li jo e 
nasin ni: “mi ken pona e toki pona.” mi 
pilin e ni: jan pali pi "toki pona epansa" 
li wile e nasin sama e nimi sin tawa 
toki pona, taso toki pona o kepeken 
nimi ni ala. mi la, nimi lili en nasin nan- 
pa pasila' li pona. 


tenpo kama la, mi pana e sona pi toki 
sama ni: “tokipinglish” en “Ta Ti.” 


1 ijo "pasila" li kepeken ala e wawa mute 


toki Inota 
tan jan Ke Tami 


tenpo pini mute la, jan Iteka (Hilde- 
gard) tan ma tomo Pinen (Bingen) li 
open e tomo pi meli sewi. jan Iteka li 
meli pi nasin sewi, li jan pi sona mute 
a. ona li lon tenpo pini pi tomo kiwen 
wawa awen. 


jan Iteka li pali e ijo mute a. ona li pali e 
lipu mute, li pali e kalama musi, li sitel- 
en mute, li pana e sona pi nasin sewi, 
e sona sijelo, e sona mun, e sona ijo 
la, ona en pali ona en sona ona li suli 
tawa jan sona pi tenpo pini. ona li pali 
e toki kin. ken la sina sona e toki pona 
tan jan Sonja, e toki Epelanto (Espe- 
ranto) tan jan Sameno (Zamenhof). 
sama ni la, jan Iteka li pali e toki sin. 


nimi pi toki ni li toki Inota anu toki 
Linkuwa Inota (Lingua Ignota). toki 
pona la, nimi ona li ken sama ni: jan 
ala li sona e toki ni. 


mi toki e toki ni tan seme? toki ni li ken 
suli tan ni: ken la, ona li toki pali nanpa 
wan lon tenpo ale. ni li musi tawa mi 
a - jan Iteka li open e nasin pi toki sin. 


jan Iteka li pali e toki Inota kepeken 
tenpo sike luka tu wan. taso, ona li pali 
e ni tan seme? jan sona li toki e ken 
mute, taso jan ala li sona. ken suli la, 
toki ni li toki pi nasin sewi, li sewi e 
lawa jan, li toki e ijo sewi. jan Iteka li 
kama lukin e ijo sewi suli mute, li pana 
e sona sewi mute tan lukin ona. 


taso toki Inota li sama seme? mi pana 
e nimi pi mute ala tan ona. 


jan Inimois 
kiwen Staurinz 
kute Oir 

lipu Libizama 
luka Branizel 
oko Luzeia 
mani Melzita 
meli Vanix 


mije lur 

moku Birscheiz 
monsi Dorniel 
palisa Stamziz 
pan Parreiz 
pimeja Conchsis 
poki Guzimiz 
suno Limix 
suwi Saxia 
telo Auizel 
uta Moniz 


ni li nimi ijo taso. mi sona e nimi ijo 
taso tan ni: nimi li lon lipu. lipu li pana 
e nimi ijo taso. nimi pi kulupu ale pi 
kulupu luka luka en nimi luka luka wan 
li lon. nimi pali en nimi pi kama ante 
en nimi ante li lon ala. nimi kasi mute li 
lon. nimi pipi mute li lon. taso nimi kala 
li lon ala. waso mute li lon. taso soweli 
ma li lon ala. akesi li lon ala. toki Inota 
li pini ale la, ni li nasa tawa jan sona. 
jan Iteka li pana ala e sona toki ale. 


toki Inota la, nasin toki li seme? nasin 
toki li lon ala. nimi taso li lon. jan sona 
la, jan Iteka li kepeken toki Inota lon 
musi wan taso. sona la, toki ni li toki 
Lasina, li kepeken nimi lili pi toki Inota. 
toki ni li lon kalama musi tan jan Iteka: 


O orzchis Ecclesia, 

tomo sewi suli 0, 

armis divinis praecincta, 

luka sewi li selo e sina. 

et hyacinto ornata, 

kiwen pona pi loje jelo li namako e 
sina. 

tu es caldemia 

sina kon pi suwi pilin 

stigmatum loifolum 

pi pakala sijelo jan. 

et urbs scienciarum. 

sina ma tomo sona. 

O, o tu es etiam crizanta in alto sono, 
et es chorzta gemma. 

sina o. sina o. kalama li kama tan 
sewi, li namako sewi e sina. sina kiw- 
en mani suno pona. 


jan lpi 


tan jan Palo 


jan Ipi li seme? jan mute li pilin e ni: 
jan lpi li jan sama ni: pali li ike tawa 
ona. kalama musi en unpa en kasi 
nasa taso li pona tawa ona. ni li lon 
ala. lon la jan samani li lon. taso ona li 
jan Ipi lon ala. kulupu pi jan lpi li kama 
lon lon ma tomo San Pansiko lon ten- 
po pini mute (1965). nasin pi ma Mew- 
ika lon tenpo ni li ike mute tawa ona 
tan ni: ijo suli nanpa wan li mani. mani 
li suli. jan li suli ala. ma kasi li suli ala. 
kon pona en telo pona li suli ala. jan 
pimeja li ike tawa jan walo mute. kin la 
jan ante li ike tawa jan walo tawa jan 
pi kulupu lawa. sitelen lape wile pona 
nanpa wan pi ma Mewika li ni: jan o 
pali mute, o pana e mani mute tawa ijo 
pi pona ala. jan lpi li wile e ale ante, e 
ale pona. ona li open suli e linja lawa 
e linja sinpin ona. ona li open kepeken 
len sijelo sama jan Insijan anu jan Pal- 
ata. nasin ona li ijo tu lawa: pona (uta- 
la ala) en olin. utala Wije li ike mute 
tawa ona. ona o tawa utala lon ma 


nasin sona en jan sona 
li pona e lon pi mi mute 
tan jan Penanto 


nasin sona li musi, taso ona li pali pi 
suli mute. tenpo sike luka tu wan pini 
la, mi jan sona. tenpo lili kama la mi 
kama jan sona suli. nasin sona li suli 
tawa lon jan. nasin sona li pana e sona 
pi ma mi. insa pinasin sona la, sona pi 
jo lon en sona pi ijo lili mute li wile e 
sona pi pali pi insa soweli. nanpa wan 
la sona pi ijo lon li sona e soweli e lon 
e pali lon soweli. nanpa tu la sona pi 
ijo lili mute li sona e ijo lili e pali ijo e 
wawa pi ijo lili. 


pana lukin la, mi sona e ni: ijo lili pali 
insa li kama toki tawa wan lili sijelo 

sona 


Wije, la ona li toki e ni: ona li tawa ala! 
(jan mute li tawa weka lon ma Kanata. 
jan ante li tawa poki pi jan ike). lon la 
jan Ipi mute li kepeken kasi nasa. taso 
ona li moku e kasi nasa pi suli lawa 
taso. ona li pilin e ni: kasi ni li ken open 
e lawa ona. ona li ken pilin e ni: ona li 
wan lon ale. jan Ipi mute li poka e na- 
sin sewi pi ma Asija sama nasin sewi 
Palata sama nasin sewi pona sama 
nasin sewi Puta. ona li wile ala ante 
e kulupu lawa pi ma Mewika (anu pi 
ma ante). ona li wile pali e kulupu sin 
tu. lon kulupu sin ni la jan li ken awen 
lon poka pi ma kasi kepeken nasin olin 
kepeken nasin utala ala. poka la lon 
kulupu sin ni la jan pona en musi en 
kasi li ijo suli nanpa wan. kalama musi 
kiwen (rock) en kalama musi kulupu pi 
nasin pi tenpo pini (folk) li pona mute 
tawa ona. ona li kute e kulupu sama 
Jepeson Epen (Jefferson Airplane) 
sama Pite (Beatles) sama mute ante. 
tenpo ni la jan lpi li mute ala. taso ona 
li awen lon ma mute. mi pilin e ni: lon 
tenpo ni la jan Ipi li kama suli. ni li pona 
tan ni: ma ni li jo e ike mute mute. ken 
la ma li wile e jan mute sama jan Ipi. 
ken la ona li ken pana e pona tawa ma 
ale ni. 


kepeken nasin seme? sona ni li suli 
tan ni: jan misikeke' li ken utala e ike 
sijelo. ike sijelo Kakino? (Cancer) li ike 
sijelo pi ike mute. sike suno mute la, 
sona li pali li kama suli. sona ni li pana 
e sona sin. taso sona ni li lawa tawa 
wile sona sin mute! mi olin e sona e ni: 
nasin pi ijo lili li pali lon sijelo. ijo lili ni li 
pali pona ala la, sijelo jan li kama ike. 
jan misikeke li sona ala e ike pi sijelo 
jan la, jan ike ni li ken moli. tan la jan li 
awen alasa nasin sona. ni li suli mute. 


sak 


ijo "misikeke" li pona e sijelo 
2 jan li jo e ike sijelo Kakino la, wan lili 
pi sijelo ona li ante li kama nanpa mute 


awen sona li wile e tenpo e pali mute 
e mani mute. kulupu lawa pi ma mute 
li pana e mani lili tawa nasin sona. jan 
lawa li pilin e ni: tenpo lili la nasin sona 
li pona ala. taso tenpo sike wan pini la, 
mi mute li lukin e ni: nasin seme la pipi 
lili ike li pali? 


sijelo li utala e ike sijelo la sona pi uta- 
la ni li pana e nasin pi awen pi sijelo 
jan. kepeken sona ni ala la, mi mute li 
sona ala eni: pipi lili ike li pali eseme? 
anu, misikeke la, jan misikeke li ken 
pali e seme? jan sona li wile sona e 


o jalan'! 
tan jan Ini 


tenpo ni pi ale ni, la pali mute li wile 
ala e wawa jan mute. ni li ike tawa 
jan tan ni: ona li wile tawa. taso tawa 
li ala la sijelo jan en palisa sijelo li 
kama pilin ike. wawa li weka tan ona 
mute. tan ni la jan li ken pilin e pakala 
nasa lon lawa ona en sijelo ona. pilin 
ike mute li ken kama lon lawa. ni la 
jan li wile ala pali sin, li ken pilin lape. 
pali sama ni, la jan mute li toki e ni: 
ona li jo ala e tenpo mute tawa pali pi 
pona sijelo. taso pali ni wan pi tenpo 
lili li lon! ona li jalan". pali li ni taso: 
sina jo e tenpo lili pi pali sina ala, la o 
jalan pona! sina ken jalan lon poka pi 
tomo sina anu ma ante, li kama lukin 


1 "jalan" li tawa kepeken noka 


NN 


ni: pipi lili ike pi tenpo ni li pali kepek- 
en nasin seme? jan li sona e ni la, jan 
sona li ken pali e ijo utala pi pipi lili ike. 
lon ma Amelika en ma Elopa en ma 
Asija la, jan mute li jo e ijo utala pi pipi 
lili ike li ken sona e weka pi pipi lili ike. 
tan jan sona la ma pi mi mute li kama 
nasa ala lon tenpo lili. pini pi sike suno 
nanpa mute (1981) la, jan pona li sona 
e pipi lili ike lon tenpo sike tu. tenpo 
sike wan pini la, jan sona li sona e pipi 
lili ike lon tenpo mun wan. 


tenpo lili la, nasin sona li kama pona. 
mi pilin pona tan ni: mi pana e pali 
tawa sona sin. mi wile pana e musi mi 
pi nasin sona tawa jan ante. mi wile 
pana kin e ni: kulupu pi jan sona pi 
toki pona li lon. toki ni li pali e ijo suli 
mute. kepeken pi toki pona li ken pana 
e nasin sona. pini pi pilin mi la mi mute 
li sona e ni: toki pona li pona. nasin 
sona li sama a! 


e ijo pona mute lon ma pi sona sina 
ala. ken la sina kama jo e jan pona 
sin. lon la jalan li pona e sijelo e palisa 
sijelo e lawa. pali ni li pona e pilin jan 
kin, li kama e pilin sin pona. suli la jan 
pali pi pona sijelo li toki sama: o jalan. 
sina jo ala e tenpo mute tawa pali pi 
pona sijelo, la o jalan pona lon tenpo 
lili pi pali ala! wawa mute li kama lon 
sijelo sina. pilin sina li kama pona. kin 
la ale li pona! 

nasin sewi Palata 
tan jan Palo 


nasin sewi Palata li nasin sewi suli 
mute lon ma Palata. taso ona li suli lon 
ma Pali (Bali) lon ma Nepa (Nepal) 
kin. lon ma pi suno tawa kin la jan pi 
nanpa lili li alasa e nasin sewi ni. 


nasin sewi Palata li sama ala li jo e 
nasin mute mute. nasin sewi Kolisu li 
ante tan nasin sewi Isilan, la nasin wan 
pi nasin sewi Palata li ante mute tan 
nasin ante pi nasin sewi Palata. kule 
mute li lon, taso ni li ike ala tawa jan pi 
nasin sewi Palata. kule ni li pona. jan 
pi nasin sewi Palata li alasa e nasin 
mute. jan mute lili li alasa e nasin sona 
(jnana). nasin sona ni la nasin weka pi 
toki insa kin li lon. jan ante li alasa e 
nasin olin (bhakti). jan ante li alasa e 
nasin pali (karma). nasin pali ni la jan 
li pana e pali ale ona tawa sewi. 


moku 


moku suwi Pa tan 
ma Petame 
tan jan Ke Tami 


suwi Pa li moku suwi tan ma Petane 
(Bretagne) lon ma Kanse. mama mi li 
pali e ni tawa mi. mama ona li pali e ni 
tawa ona. suwi ni li pona mute tawa 
mi. ona li pini la, ona li sama pan suwi, 
li sama ko, li jo e kili lon insa. 


1 


SZ  € 


nasin sewi Palata la jan sewi mute 
li lon. pana lukin la jan sewi Pisinu 
(Vishnu) en jan sewi Siwa (Shiva) en 
= sewi Tuluka (Durga) li lon. jan sewi 

uluka li jan meli li jan sewi wawa nan- 
pa wan. taso jan pi nasin sewi Palata 
la jan sewi ale ni li sinpin taso pi kon 
ale. kon ale li lon ale. ona li lon insa 
jan, insa soweli, insa pipi, insa nena, 
insa pi nasin telo tawa... nimi pi kon 
ale ni li Pelaman EE jan mute 
pi nasin sewi Palata li toki tawa jan 
sewi. jan ante pi nasin sewi Palata li 
toki ala tawa jan sewi li jo e kon ale 
Pelaman taso lon insa pi lawa ona pi 
pilin ona. 


nasin sewi Palata la ma sewi en ma 
anpa ike li lon ala. nasin sewi Palata 
la jan li moli, la jan li kama lon sin. 
taso jan pi nasin sewi Palata li wile 
ala kama lon sin li wile wan lon kon 
ale. ona li wile e ni: kon ia en kon ale 
Pelaman li wan. kon ale Pelaman la 
ike ale pi lon li wile pini. kon ale li pona 
mute mute. nasin sewi Puta en nasin 
sewi Jawin (Jain) en nasin sewi Siki 
(Sikh) li sama lili. ona kin li nasin sewi 
pi ma Palata. 


jan mute pi ma Elopa pi ma Mewika 
la nasin sewi Palata li pona ala tan ni: 
jan pi ma Palata li pali ike tawa jan pi 

ulupu ante anpa nanpa wan (Dalit). 
jan pi ma Palata ni li toki eni: jan ni li 
jaki. ona li wile ala li ken ala luka e jan 
pi kulupu anpa ni. taso tenpo ni la pali 
ike ni li ike li ken ala lon lipu lawa pi 
ma Palata. tenpo ni la jan mute pi ma 
Palata kin la ni li ike. ante la lon la pali 
ike ni li nasin sewi Palata ala a! 


suli 


toki ni la, mi toki e suli ijo, 
e seli, e tenpo. mi wile pana e suli 
pona tawa ni la, mi kepeken suli Kan 
(Gram) tawa suli ijo. suli Kan luka luka 
li lon ijo wan la, ijo ni mute mute mute 
mute mute li sama suli Kilokan (Kilo- 
gram) wan. sina sona ala e suli ni la, 
sina ken kepeken suli Kan sama ni: 


suli Kan mute mute luka luka li lon sike 
waso wan. 

mi kepeken suli Seliju (Cel- 
sius) tawa seli. seli Seliju nanpa ala 
la, telo li kama kiwen. seli sijelo nanpa 
ale la, telo li kama kon. telo li awen 
telo lon insa pi seli ni tu. 

mi kepeken suli Minute tawa 
tenpo. suno li kama open lon sewi, 
li tawa, li weka tawa pimeja, li kama 
open sin sama tenpo nanpa wan la, 
tenpo Ola (hour) mute tu tu li lon. ten- 
po Minute mute mute mute li lon tenpo 
Ola wan. 


sina wile e ijo ni: 
sike waso tu 

e telo walo tan soweli mani kepeken 
suli Kan 500 

e namako suwi walo kepeken suli 
Kan 40 

e kili suwi pi loje laso pi telo weka, 
anu kili lili suwi pimeja 

e ko jelo tan telo walo pi soweli mani 
kepeken suli Kan 30 

+ ko pan walo kepeken suli Kan 100 

e namako suwi jelo pi pilin pi kasi 
jelo kepeken poki lili wan 


nasin 

o seli e ilo poki seli tawa seli 
Seliju 150. 

o pana e telo walo e ko jelo 
lon poki wan. o seli e poki ni. sike kon 
o kama lon telo tan seli. o lukin pona. 
telo li kama pimeja la, ona li jaki. ni la, 
o tawa sike e telo lon insa poki. 

o wan e namako suwi walo 


kasi kule jelo 
tan jan Kuleku Nena 


[kepeken “I Wandered Lonely as a 
Cloud” tan jan William Wordsworth] 


mi tawa ma la 
mi lukin e kasi kule jelo. 
poka telo, anpa kasi suli la 
ona 
li tawa Musi. 
sama mun mute 


MN. € 


e namako suwi jelo e sike waso e ko 
pan walo. o tawa e ale ni tawa ni: ko 
wan li tan ale. 

o pana e ko sin ni tawa telo 
a seli. o wan e ale. telo ko wan li 
on. 

o kepeken poki supa suli. o 
pana e kili lon supa ona. lukin la, supa 
pi kili lon en supa pi kili ala li suli sama 
la, ni li pona tawa mi. taso sina wile e 
suli kili ante la, o ante. 

o len e kili ale kepeken telo 
ko. pona la, sina ken ala lukin e kili. 
paa kin la, telo ko mute ala li lon sewi 

ili. 

O pana e poki ni tawa insa pi 
ilo poki seli. ona o awen kepeken ten- 
po Minute 70. supa ko o pig pi pimeja 
suli. taso ona o pimeja ala aaa. 


ona li pini la, sina ken moku. ni li pona. 
taso ni ante li pona mute tawa mi: ona 
li kama lete lon ilo poki lete la, ko li 


musi 


en nasin 
pi telo mama soweli la 
ona li lon en linja poka telo. 
mi lukin e mute mute. 
ona 
li tawa musi. 


poka ona la telo li tawa musi, taso 
ona li 
tawa musi kepeken pilin pona mute. 
ona 
li pona tawa mi. 

ona li pona tawa pilin mi, 
en poka kasi kule jelo la 


mi lukin li lukin taso pilin mi — 
mi pilin ala ni: li tawa musi. 
ona tan ni: | as 
mi pilin ni: lipu: https://www.gregjhill.com/ 
mi jo e Mani Mute. 
tenpo mute la mi pini e oko mi la 
mi pilin e ona. kijetesantakalu o! 
NG tan jan Ke Tami 
li pona tawa mi. J 
tenpo sike 
sina li 


waso o 


kijetesantakalv o 
tan jan Ke Tami sina pona a 


toki nasa 
tan jan Alonola 


jan ala li jo e mi, 
taso, mi jo e jan. 
mi lon poka pi jan ni, 
mi moku ala e pan. 


mi moku e soweli lili, 
mi ken tawa sewi. 
mi tawa pi kalama ala, 
mi moku kin e kala. 


mi suwi, mi ko, mi wawa, 
mi jo e wawa lawa. 
mu mi li suwi, 
jan li olin e mi. 


seme li mi? 


jan pali 
jan pi pali toki 


jan pi pali sitelen 


jan lawa 


jan pilipu lukin 


jan pali ante 


jan Alonola 

jan Telakoman 
jan Ke Tami 

jan Kapesi Pake 
jan Palo 

jan Penanto 
jan Ini 

jan Kuleku Nena 
jan Sonatan 


jan Alonola 
jan Simo 
jan Ke Tami 
jan Tenten 
jan Aki 

jan Sali 


jan Keseke 
jan Sonatan 


jan Alonola 
jan Simo 
jan Keseke 
jan Sonatan 


jan Peja 
jan Alonola 


sina wile ala wile pali tawa lipu tenpo? 


o tawa lon lipu liputenpo.org! 


lon lipu ni la, sina ken lukin e ma pi mi 
mute lon ilo Siko (Discord). 


FAO 


Hello! Welcome to toki pona. Maybe you're new and want to know more about 
this unknown language. Great! This page will answer your guestions. 


What is Toki Pona? 


Its a small and good minimal language. There are only 14 letters and less than 200 
words. The Canadian linguist Sonja Lang created it in 2001. Now there already are 
thousands of speakers around the world. 


Why would | learn Toki Pona? 


Maybe you're fascinated by the possibility of describing the world using less than 
200 words. Maybe you wish to talk to your friends without other people knowing 
what you're saying. Maybe you just want to boast of speaking many languages. 
There are different reasons for different speakers. 


How can | learn and where can l use Toki Pona? 


There is the offical Toki Pona book (The Language of Good) by Sonja Lang and 
there is her brand new Toki Pona dictionary. There are also many free courses 
online. Furthermore, there are YouTube videos and Memrise courses. 
Avery popular and old course was o kama sona e toki pona! Anewer and up to 
date course is lipu sona pona. Toki Pona groups and learning resources are on 


our website: 


liputenpo.org 


If you want to join us, that’s great! 
ISSN 2752-4639 

